FINNOMENA Market Alert: หุ้นเวียดนามยังกังวลผู้ติดเชื้อ ร่วงต่ออีก 4% - FINNOMENA
หลังมีตัวเลขผู้ติดเชื้อเพิ่มขึ้นจนหน่วยงานภาครัฐต้องดำเนินมาตรการควบคุมการแพร่ระบาดที่เข้มงวดขึ้น แต่ผลจากความกังวลยังทำให้มีแรงเทขายออกมาอย่างต่อเนื่องซึ่งเป็นไปตามคาดการณ์และคำแนะนำขายทำกำไรให้ลูกค้าขายทำกำไรของบริษัทหลักทรัพย์ในประเทศ ดังนั้น FINNOMENA Investment Team จึงแนะนำรอจังหวะการปรับฐานเพื่อเข้าลงทุน
12 ก.ค. 2564

หลังมีตัวเลขผู้ติดเชื้อเพิ่มขึ้นจนหน่วยงานภาครัฐต้องดำเนินมาตรการควบคุมการแพร่ระบาดที่เข้มงวดขึ้น แต่ผลจากความกังวลยังทำให้มีแรงเทขายออกมาอย่างต่อเนื่องในวันทำการแรกของสัปดาห์ซึ่งเป็นไปตามคาดการณ์และคำแนะนำขายทำกำไรให้ลูกค้าขายทำกำไรของบริษัทหลักทรัพย์ในประเทศ
โดยการปรับตัวลงในวันนี้เกิดจากแรงเทขายหุ้นขนาดใหญ่โดยเฉพาะกลุ่มการเงินและอสังหาฯ เช่น Joint Stock Commercial Bank for Foreign Trade of Vietnam (VCB) ปรับตัวลง 4.37% Vingroup JSC (VIC) ปรับตัวลง 4.24% และ Vinhomes JSC (VHM) ที่ร่วงกว่า 5.42% ขณะที่ภาพรวมตลาดมีหุ้นปรับตัวลงทั้งหมด 752 บริษัท ไม่เปลี่ยนแปลง 828 บริษัท และปรับตัวขึ้นเพียง 78 บริษัท ส่งผลให้ดัชนี VN ปรับตัวลง 4.14%
เมื่อมีข่าวการแพร่ระบาดเข้ามาทำให้นักลงทุนต่างเทขายเพื่อทำกำไรจากการปรับตัวขึ้นมาอย่างต่อเนื่องของดัชนีหุ้นเวียดนาม ขณะเดียวกันก็มีแรงเทขายเพื่อรักษาระดับความเสี่ยงจากการลงทุนระยะสั้นอีกด้วย ขณะที่สถานการณ์การแพร่ระบาดยังเป็นปัจจัยที่ไม่แน่นอน
ดังนั้น FINNOMENA Investment Team จึงแนะนำรอจังหวะการปรับฐานเพื่อเข้าลงทุนซึ่งอาจเป็นทั้ง Tactical Call และการลงทุนระยะยาวต่อไป
Source: finance.vietstock.vn, vietnamnews.vn
อ่านบทความเพิ่มเติม
รีวิวกองทุนเวียดนาม ทุกกองในประเทศไทย ครบจบในที่เดียว!
แท็ก:
FINNOMENA Market Alert
แชร์บทความ: